Държавен вестник, бр. 86, 2012 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  86
Чл. 225. (1) Ако прагът съвпада с края на 
ПИК, праговите светлини се разполагат в ред, 
перпендикулярен на оста на ПИК, колкото е 
възможно по-близо до края на ПИК и във всички 
случаи не по-далече от 3 m зад неговите граници.
(2) Когато прагът на ПИК е изместен от 
края на ПИК, праговите светлини се разпола­
гат в ред, перпендикулярен на оста на ПИК до 
изместения праг.
Чл. 226. (1) Праговите светлини на ПИК се 
състоят от: 
1. на необорудвана ПИК или на ПИК, обо­
рудвана за неточен подход за кацане по прибо­
ри – най-малко от шест светлини; 
2. на ПИК, оборудвана за точен подход за 
кацане по категория  I – най-малко от такъв брой 
светлини, който ще е изискуем, ако светлините 
се разполагат с равни интервали от 3 m между 
редовете на страничните светлини; 
3. на ПИК, оборудвана за точен подход за 
кацане по категория II или III – светлини, рав­
номерно разположени между редовете на стра­
ничните светлини с интервал не по-голям от 3 m. 
(2) Светлините, посочени в ал. 1, т. 1 и 2, 
се разполагат: 
1. на еднакви интервали между редовете на 
страничните светлини на ПИК; 
2. на две групи, симетрично на осевата линия 
на ПИК, като във всяка група светлините се по­
ставят с еднакви интервали и прекъсването между 
тези групи е равно на напречното разстояние 
между маркировката или светлините на зоната 
за приземяване в случаите, ако те са предвиде­
ни, или в противен случай това прекъсване е 
не повече от половината от разстоянието между 
редовете на страничните светлини на ПИК.
Чл. 227. (1) На ПИК, оборудвана за точен 
подход за кацане, когато е необходимо да има 
повече видими ориентири, се осигуряват светлини 
на фланговите хоризонти.
(2) Светлините на флангови хоризонти се 
осигуряват на необорудвана ПИК или на ПИК, 
оборудвана за неточен подход за кацане, на която 
е изместен прагът и на която праговите светлини 
на ПИК са необходими, но не са поставени.
Чл. 228. (1) Светлините на флангови хори­
зонти се разполагат на две групи, симетрични на 
осевата линия, до прага на ПИК, във формата 
на флангови хоризонти. 
(2) Всеки флангов хоризонт се състои най-
малко от пет светлини, поставени на линия с 
дължина минимум 10 m от външната страна на 
линията, образувана от страничните светлини, 
и перпендикулярно на последната, при което 
най-близката светлина на всеки от фланговите 
хоризонти се намира на една линия със стра­
ничните светлини.
Чл. 229. (1) Праговите светлини на ПИК и 
светлините на флангови хоризонти са насочени 
светлини със зелен цвят и с постоянно излъчване 
по посока на подхода към ПИК. 
(2) Интензивността и ъгълът на разсейване 
на светлините съответстват на условията на ви­
димост и осветеността, при които е предвидено 
да се използва ПИК.
(3) Праговите светлини на ПИК, оборудвана 
за точен подход за кацане, отговарят на техниче­
ските изисквания, съдържащи се в приложение 
№ 9 на фиг. 9-3.
(4) Светлини на праговите флангови хори­
зонти на ПИК, оборудвана за точен подход за 
кацане, отговарят на техническите изисквания, 
съдържащи се в приложение № 9 на фиг. 9-4.
Раздел VI
Крайни светлини на ПИК
Чл. 230. (1) Крайните светлини за ПИК 
(фиг. 24) се осигуряват за ПИК, оборудвана със 
странични светлини за ПИК.
(2) Когато прагът се намира в самия край 
на ПИК, като крайни светлини могат да се из­
ползват праговите светлини на ПИК.
Чл. 231. (1) Крайните светлини на ПИК се 
разполагат по права линия, перпендикулярна на 
оста на ПИК, колкото е възможно по-близо до 
края на ПИК и във всеки случай не по-далече 
от 3 m извън края на ПИК.
(2) Крайните светлини се съставят от мини­
мум шест светлини и се разполагат:
1. с еднакъв интервал между редовете на 
страничните светлини на ПИК;
2. симетрично на осевата линия на ПИК в 
две групи, равномерно разпределени с междина 
между групите светлини не по-голяма от полови­
ната разстояние между редовете на страничните 
светлини на ПИК.
(3) На ПИК, оборудвана за точен подход 
за кацане по категория III, интервалът между 
крайните светлини не се допуска да превишава 
6 m, освен за разстоянието между двете най-
близки до оста на ПИК светлини, ако между 
тях се използва прекъсване.
Чл. 232. (1) Крайните светлини на ПИК са 
насочени с червен цвят и постоянно излъчване 
по посока на ПИК. 
(2) Интензивността и ъгълът на разсейване 
на лъча на светлината съответстват на услови­
ята на видимост и осветеността, при които се 
предполага използването на ПИК.
(3) Крайните светлини на ПИК, оборудвана 
за точен подход за кацане, отговарят на техниче­
ските изисквания, съдържащи се в приложение 
№ 9 на фиг. 9-8.
Раздел VII
Осеви светлини на ПИК
Чл. 233. (1) Пистата за излитане и кацане, 
оборудвана за точен подход за кацане по ка­
тегории II и III, се оборудва с осеви светлини.
(2) Пистата за излитане и кацане, оборудва­
на за точен подход за кацане по категория I, 
се оборудва с осеви светлини, когато ПИК се 
използва от въздухоплавателни средстава с ви­
соки скорости на кацане или в случаите, когато 
разстоянието между редовете на страничните 
светлини на ПИК е повече от 50 m.